रामकुमार रामनाथन के काफी संघर्ष करने के बावजूद भारतीय टीम डेविस कप में सर्बिया से 0-1 से पिछड़ गई हैं. शुक्रवार से सार्बिया के खिलाफ शुरू हुए गए विश्‍व ग्रुप प्‍लेऑफ मुकाबले में भारत के सामने सर्बिया है और पहला मुकाबला रामकुमार का था, लेकिन पहले सिंगल मुकाबले में उन्‍हें लास्‍लो दाजरे के हाथों 6-3, 4-6, 6-7(2), 2-6 से हार का सामना करना पड़ा.इंडोर क्ले कोर्ट पर खेला गया यह मुकाबला तीन घंटे 11 मिनट तक चला. विश्व में 86वीं रैंकिंग के दाजरे ने विश्व में 135वीं रैंकिंग के रामकुमार से हारने से पहले डेविस कप में अपने दोनों मैच गंवाए थे. अब भारत को वापसी दिलाने का जिम्मा प्रजनेश गुणेश्वरन पर होगा जो विश्व में 56वें नंबर के दुसान लाजोविच से भिड़ेंगे.